شەفەق
نیوز/ دیندار زێباری هەماهەنکار تەمەیل ناودەوڵەتی لە حکومەت هەرێم کوردستان،
ئمڕوو سێشەممە، وت: زیاتر لە ١٠٠ لە بازرگانەیل و وەکارهاورەیل هوشبەری وەماوەی یەکەمین
هەفت مانگ لە ساڵ ٢٠٢٢ تاوانبار کریا، و دووپات کرد ک ئە تاوانبارەیلە ئێشە هانە ناو
زینداەیل هەرێم کوردستان.
ئەوەیش
لە کۆنگرەیگ رووژنامەوانی لەلایەن زێباری وەگەرد وەڕیەوبەر گشتی زینداەیل چاکسازی سەروە
وەزارەت کار و کاروبار کۆمەڵایەتی لە شار هەولێر هات.
زێباری
لەناو کۆنگرەگە وت: مەترسیەیل هوشبەری هەڕەشەی هەرێم کوردستان دەن، و سروشتیە ک لە
ئاست ئەو ناوچەیل عراق و دەوڵەتەیل هاوسا فرە گەورەترە، و دووپات کرد ک بایەتە وەشیوەیگ
زویتر وەرەو جیوەجیکردن پلان نواگردن ئی ئافەی رخبەرە بچیمن.
وتیش:
پەیوەندی لە ئاست وەزارەت و دامودەزگایل پەیوەندیدار لە هەرێم کوردستان هەس لە دەسکردن
وە ئۆپراسیۆنیگ دژوە هوشبەری.
هەمیش
وت " ئامارەیل وەگورەی هەرێم کوردستان رخبەرە، ک لە ساڵ ٢٠١٩ و ٢٠٢٠ نزیکەی
٣٠٠٠ دەسگیرکریاگ دیریمن، و وەماوەی یەکەمین هەفت مانگ لە ساڵ ٢٠٢٢ ١١٠٠ وەکارهاور
و بازرگانی هوشبەری تاوانبار کریا، و ئیسە هانە ناو زینداەیل هەرێم کوردستان.
